Diari Oficial de la Generalitat Valenciana


Sumari del DOGV 4759, del 24-05-2004 (2004/5122)

Informació pública del programa d'actuació integrada per al desenvolupament de la unitat d'execució B (redelimitada) del pla de reforma interior PN-2 de Benifaraig.
--------------------------------------------------------------------------------------------------------------------------------------------------------------------

### Dades del document

Número de DOGV
:   4759

Data del DOGV
:   24-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5122


Organisme emissor
:   Calviga, SA

Tipus de document
:   Anunci

Informació pública del programa d'actuació integrada per al desenvolupament de la unitat d'execució B (redelimitada) del pla de reforma interior PN-2 de Benifaraig. [2004/M5122]
  
La mercantil Calviga, SA ha formulat programa d'actuació integrada per al desenvolupament de la unitat d'execució B (redelimitada) del pla de reforma interior PN-2 de Benifaraig (terme municipal de València) que inclou memòria del programa, sol·licitud de cèdula d'urbanització, projecte de modificació del pla de reforma interior (PN-2) de Benifaraig (terme municipal de València) per a la redelimitació de la unitat d'execució B i documentació parcial del projecte d'urbanització, a l'empara d'allò previst en l'article 46, 48, 52 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que estableix l'article 48.1.C), en relació amb l'article 46.3, ambdós de l'esmentada llei, escau sometre aquest programa, amb tota la documentació annexa, a informació pública durant el termini de 20 dies hàbils comptats des de l'endemà de la publicació d'aquest anunci al Diari Oficial de la Generalitat Valenciana.
  
Es fa constar que al llarg d'aquest termini els interessats en aquest procediment podran formular aquelles al·legacions que al seu dret convinguen, i també altres alternatives tècniques de programa i, si escau, proposicions juridicoeconòmiques; tot això en els termes i condicions de l'esmentada Llei 6/1994, a l'efecte de la qual, qualsevol interessat podrà consultar l'expedient depositat en la Notaria de Carlos Pascual de Miguel, situada al carrer del Pintor Sorolla, número 5, segon, de València, en horari d'atenció al públic de dilluns a divendres. Així mateix, durant els 10 primers dies, es podrà sol·licitar una pròrroga del termini en els termes i condicions assenyalats en l'article 46.4 de l'esmentada llei.
  
Igualment es fa constar que qualsevol podrà comparéixer en aquesta notaria per tal d'obtindre còpia de l'acta de protocol·lització del projecte i documents que s'hi acompanyen, o sol·licitar l'exhibició d'aquesta.
  
L'esmentada documentació, així com l'expedient administratiu, també podran ser consultats a l'Ajuntament de València, els dies hàbils en horari d'atenció al públic.
  
Les al·legacions en relació al programa que en el seu cas es formulen, es presentaran davant el Registre General de l'Ajuntament de València.
  
Així mateix, mitjançant aquest anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es fa saber a les persones interessades que gaudeixen del termini de cinc dies hàbils per a presentar les proposicions juridicoeconòmiques, que comença el següent dia hàbil a la finalització del termini abans indicat. Durant aquest termini es podran formular les esmentades proposicions davant el Registre General de l'Ajuntament de València.
  
Finalitzat aquest segon termini, el següent dia hàbil, excepte si és dissabte, cas en que haurà d'entendre's el dia hàbil immediatament posterior, tindrà lloc l'acte d'obertura de pliques a l'Ajuntament de València. Durant els 10 dies següents al d'obertura de les pliques, podran ser objecte de consulta i al·legacions totes les actuacions de l'expedient.
  
La publicació del present anunci, de conformitat amb l'article 59.4 de la Llei 30/1992 de Règim Jurídic de les Administracions Publiques i del Procediment Administratiu Comú, serveix així mateix d'avís als titulars de les parcel·les que, segons la relació cadastral expedida, resulten desconeguts, amb adreça desconeguda o insuficient per tal de practicar l'avís.
  
Nom Adreça Municipi
  
Rosa Palanca Palanca C/ Ferrer y Bigne, núm. 24 Benifaraig
  
Salvador Palanca Chiralt C/ Ferrer y Bigne, núm. 64 Benifaraig
  
Pilar Estellés Mora C/ Losa del Obispo, núm. 22 Benifaraig
  
Francisco Martínez Sancho C/ Juan Estelles, núm. 24 Massarojos
  
Maria Bailach Gil C/ Maximilià Thous, núm. 24 València
  
Mª Carmen Martínez Sancho Av. De la Constitució, núm. 86 València
  
Parròquia Sta. Mª Magdalena Pl. El Greco, núm. 1 Benifaraig
  
José Castelló Furió Av. Burjassot, núm. 27 València
  
Vicente Castelló Furió C/ Losa del Obispo, núm. 30 Benifaraig
  
Amparo Castelló Furió C/ Venta del Moro, núm. 15 Benifaraig
  
Bautista Castelló Furió C/ Luis Vives, núm. 33 Moncada
  
Concepción Castelló Palanca C/ Sagrado Corazón, núm. 8 Gestalgar
  
María Bailach Gil C/ Maximilià Thous, núm. 24 València
  
Francisco Martínez Sancho C/Juan Estellés, núm. 24 Massarojos
  
Encarnación Estellés Mora C/ Stos. Justo y Pastor, núm. 58 B Manises
  
Mª José Marí Boix C/ Llobarro, núm. 70 València
  
Honorato Boix Palanca C/ Ferrer y Bigne, núm. 30 Benifaraig